Tajgër Uds i angazhuar përtej golfit
Fondacioni Tajgër Uds ofron programe edukimi për fëmijët që nuk e përballojnë dot atë financiarisht
Mjafton emri për të treguar historinë. Në moshën 31 vjeçare, Tiger Woods ka fituar 11 kampionate profesionale të golfit – më shumë se kushdo tjetër në këtë moshë dhe po synon rekordin e vendosur nga Jack Nicklaus me 18 kupa. Shumë e konsideronin atë rekord të paarritshëm vetëm 10 vjet më parë. Tani Woods pritet ta thyejë atë. Revista Forbes e radhit Woods si një nga atletët më të pasur në botë. Ai ka bërë më shumë se 100 milion dollarë vitin e kaluar nga çmimet dhe reklamat. Por Woods jep një pjesë të madhe të të ardhurave për bamirësi. Ai sponsorizon tre organizata bamirëse përfshi Fondacionin Tiger Woods. Turneu i Woodsit rikthen golfin profesional në zonën e Washingtonit pasi Shoqata e Golfit Profesional e hoqi atë nga lista vitin e kaluar. Komisioneri i turneut të golfit Tim Finchem shpjegoi në mars rëndësinë e përfshirjes së Woods. Origjina e tij e përzier është pjesë e tërheqjes ndaj Woods. Babai i tij ishte afrikano-amerikan. Nëna është tailandeze. Ai i vlerëson të dy prindërit që i mësuan vlera që e frymëzojnë në jetën e përditshme dhe që ndikojnë në punën e tij të bamirësisë. Woods kërkon të zgjerojë Fondacionin Tiger Woods nga bregdeti perendimor i Amerikës në zonën e Washington DC. Ai thotë se fondet e grumbulluara gjatë turneut të tij do të kenë ndikim në arritjen e synimit të tij. Jeta personale e Woods mori kohët e fundit një kthesë dramatike. Ai dhe bashkëshortja e tij Elin u bënë me një fëmijë, Sam Alexis dhe Woods thotë se vajza e tij i jep një prespektivë të re për rolin që ai duhet të luajë. Woods thotë se e di që fama e tij e bën jetën në familje më të vështirë. Ai udhëton shumë gjatë vitit por thotë se planifikon ta bëjë familjen përparësinë e tij kryesore ashtu siç bënë nëna dhe babai për të. Kampionati Woods tërhoqi 139 mijë njerëz dhe katër nga gjashtë lojtarët e tjerë kryesorë të golfit në botë. K.J. Choi i Koresë së Jugut fitoi kupën. Woods u rendin i teti. Ai thotë se luajti për të fituar por që nga lindja e vajzës së tij, ka kuptuar se fitorja nuk është gjithçka. //iç